钦定古今图书集成/明伦汇编/闺媛典/第316卷 > 皇清四十九 > 季玉良妻张氏
## 钦定古今图书集成/明伦汇编/闺媛典/第316卷 > 皇清四十九 > 季玉良妻张氏

按《扬州府志》：“张氏，宝应人，生员季玉良妻。顺治庚寅，夫以叔父泰征之难，赴淮救援，中流舟覆死。氏年二十五。有五子，长弘勋，次鼎业，三鼎𪟝，皆幼祺与征孪生，甫弥月，氏闻讣，欲投河寻尸，姨姑郑氏力救之。及尸出，数日不食，伺郑出投缳。家人解救，郑劝之坚，氏怃然回念，守节抚孤，缟素终身。”